ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
కోవిడ్ తదనంతర ప్రపంచ క్రమం భారతదేశానికి కొత్త అవకాశాలను అందిస్తుంది: యుఎస్ఐబిసి ఇండియా ఐడియాస్ సమ్మిట్లో ఎంఓఎస్ ఐటి శ్రీ రాజీవ్ చంద్రశేఖర్
‘మన సెమీ కండక్టర్ వ్యూహం బహుమితీయమైనది మరియు రాబోయే కొన్నేళ్లలో ఇది భారతదేశాన్ని కీలక స్థానంలో నిలబెడుతుంది’: శ్రీ రాజీవ్ చంద్రశేఖర్
భారతదేశం- నైపుణ్య రాజధానిగా ఎదగాలని ప్రధాన మంత్రి నరేంద్ర మోదీ ఆదేశించారు: శ్రీ రాజీవ్ చంద్రశేఖర్
ఎలక్ట్రానిక్స్, ఐటి, స్కిల్ డెవలప్మెంట్ మరియు ఎంటర్ప్రెన్యూర్షిప్ శాఖ సహాయ మంత్రి శ్రీ రాజీవ్ చంద్రశేఖర్  యుఎస్ -ఇండియా బిజినెస్ కౌన్సిల్ నిర్వహించిన ఇండియా ఐడియాస్ సమ్మిట్కు హాజరయ్యారు, తయారీ ఆర్థిక వ్యవస్థలపై మాట్లాడారు.
భారతదేశంలో ప్రస్తుతం జరుగుతున్న, ప్రపంచంలోనే అతిపెద్ద టెక్నాలజీ ఆధారిత టీకా కార్యక్రమం  పురోగతి గురించి శ్రీ చంద్రశేఖర్ ప్రస్తావించారు. 930 మిలియన్ల మందికి టీకాలు వేయడంలో విశేషమైన ఘనతను ఆయన స్పష్టం చేశారు. డిసెంబర్ నాటికి 1.3 బిలియన్ మందికి టీకాలు వేయడం లక్ష్యమని ధృవీకరించారు. .
ఈ కార్యక్రమం విజయవంతమైన ప్రధాన మంత్రి శ్రీ నరేంద్ర మోదీ దార్శనికతకు ఆయన కృతజ్ఞతలు తెలిపారు, ఇప్పటివరకు అతిపెద్ద టీకాల ప్రచార కార్యక్రమాన్ని నిర్వహించడం కోసం సమాచార సాంకేతిక పరిజ్ఞానాన్ని వినియోగించుకోవాలని నొక్కి చెప్పారు. కోవిన్ వంటి ప్లాట్ఫామ్ ఫాస్ట్ ట్రాక్ డెవలప్మెంట్, ఈ ప్రచారానికి బలమైన వెన్నెముకను అందించడమే కాకుండా, ప్రజలను శక్తివంతం చేసే సాధనంగా కూడా పనిచేసింది, ఇప్పుడు వివిధ ప్రభుత్వాలు దీనిని ఉపయోగించడానికి ఎదురుచూస్తున్నాయి. ప్రధానమంత్రి నరేంద్ర మోదీ నాయకత్వంలో వేగంగా అభివృద్ధి చెందుతున్న కొత్త భారతదేశానికి చిహ్నంగా చెప్పారు.
డిజిటల్ ఎకానమీపై కోవిడ్ మహమ్మారి ప్రభావం, భవిష్యత్ గురించి మాట్లాడుతూ, "ప్రపంచం ఇప్పుడు కొత్త విశ్వసనీయ గ్లోబల్ వాల్యూ చైన్ల వైపు చూస్తున్నందున పోస్ట్ వరల్డ్ ఆర్డర్ భారతదేశానికి కొత్త అవకాశాలను అందిస్తుంది" అని చంద్రశేఖర్ తెలియజేశారు.దీనిని భారతదేశంలోని టెక్ ఇండస్ట్రీకి "వై 2 కె టైప్ మూమెంట్" అని అన్నారు. ప్రపంచవ్యాప్తంగా డిజిటలైజేషన్ రేటు వేగంగా పెరుగుతోందని, భారతదేశంలో మాత్రమే 800 మిలియన్ల మంది వినియోగదారులు ఇంటర్నెట్కు కనెక్ట్ అయ్యారని ఆయన అన్నారు. సార్వత్రిక ఇంటర్నెట్ కవరేజీని సాధించాలని నరేంద్ర మోడీ ప్రభుత్వం లక్ష్యంగా పెట్టుకున్నందున ఈ సంఖ్య త్వరలో 1 బిలియన్ మార్కును దాటడం ఖాయం. ఇది డిజిటల్ ఉత్పత్తులు & సేవలకు డిమాండ్ను పెంచుతుంది, అందువల్ల డిజిటల్ ఎకానమీని పెంచుతుంది.
తనకు అప్పగించిన రెండు మంత్రిత్వ శాఖల ముఖ్యమైన పాత్రలను నొక్కి చెబుతూ, శ్రీ చంద్రశేఖర్ ఇలా వ్యాఖ్యానించారు - “ఎలక్ట్రానిక్స్ మరియు ఐటి మంత్రిత్వ శాఖ అలాగే నైపుణ్యాభివృద్ధి మంత్రిత్వ శాఖ కీలక పాత్ర పోషిస్తుంది, రాబోయే 5 సంవత్సరాలలో భారతదేశం 1 ట్రిలియన్ డాలర్ల డిజిటల్ ఎకానమీకి విస్తరించాలని చూస్తోంది. "
ఎలక్ట్రానిక్స్ తయారీలో, మొత్తం సెమీ కండక్టర్లు మరియు ఎలక్ట్రానిక్స్ సిస్టమ్ డిజైన్ మరియు మాన్యుఫాక్చరింగ్ ఎకోసిస్టమ్ను అభివృద్ధి చేయడానికి ప్రభుత్వం ఒక పాలసీ రోడ్మ్యాప్పై పని చేస్తోందని ఆయన పేర్కొన్నారు. "విధానపరమైన చర్యల ద్వారా ఈ స్థలాన్ని వృద్ధి చేయాలని మేము ఆశిస్తున్నాము" అని ఆయన అన్నారు. సెషన్ని మోడరేట్ చేస్తున్న ఆపిల్ ఇండియా మేనేజింగ్ డైరెక్టర్ శ్రీ విరాట్ భాటియాతో మాట్లాడుతూ, ప్రైవేట్ మరియు పబ్లిక్ వాటాదారులతో ప్రభుత్వంలో ఎటువంటి దాపరికం లేదని శ్రీ చంద్రశేఖర్ తెలియజేశారు. దాని విధాన సూత్రీకరణ ప్రక్రియలో. "విధాన రూపకల్పనకు సంప్రదింపు విధానం మా ప్రభుత్వ డిఎన్ఏ లో ఉంది. ప్రతి పాలసీ వినియోగదారుల జీవన సౌలభ్యం మరియు వ్యాపార సౌలభ్యం జంట ప్రయోజనాల ద్వారా నడపబడుతుంది "అని ఆయన చెప్పారు.
”నైపుణ్యం కలిగిన వ్యక్తుల తక్షణ అవసరం గురించి మాట్లాడుతూ, డిజిటలైజేషన్ వేగంతో డిజిటల్ సేవలకు డిమాండ్ పెరిగింది. సామర్థ్యం, నైపుణ్యం కలిగిన వ్యక్తుల మధ్యంతర కొరతకు దారితీస్తుంది. "భారతదేశం నైపుణ్య రాజధానిగా ఎదగాలని పిఎం మాకు సూచించారు" అని ఆయన పేర్కొన్నారు. .
(Visitor Counter : 98